text: দ্গে-'দুন-ত্শুল-খ্রিম্স () (১৭৪৪-১৮০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়ষট্টিতম দ্গা'-ল্দান-খ্রি-পা বা প্রধান ছিলেন।
  
  সংক্ষিপ্ত জীবনী 
  দ্গে-'দুন-ত্শুল-খ্রিম্স ১৭৪৪ খ্রিষ্টাব্দে তিব্বতের খাম্স অঞ্চলে র্গ্যাল-থাং () নামক স্থানে জন্মগ্রহণ করেন। তার পিতার নাম ছিল ব্স্কাল-ব্জাং-স্ক্যাব্স () এবং মাতার নাম ছিল দোন-গ্রুব-দ্পাল-'দ্জোম ()। তেরো বছর বয়সে তিনি দ্গা'-ল্দান বৌদ্ধবিহারে শিক্ষালাভের উদ্দেশ্যে ভর্তি হলে ব্লো-ব্জাং-স্ব্যিন-পা () নামক বৌদ্ধ লামা তাকে শিক্ষার্থীর শপথ প্রদান করেন। পঁচিশ বছর বয়সে তিনি সে-রা বৌদ্ধবিহার বিশ্ববিদ্যালয়ে ভর্তি হন। ১৭৭৭ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৮৩ খ্রিষ্টাব্দে তিনি গ্যুতো তন্ত্র মহাবিদ্যালয়ে ভর্তি হন। ১৭৯১ খ্রিষ্টাব্দে তাকে ছোস-'খোর-র্গ্যাল () বৌদ্ধবিহারের প্রধানের দায়িত্ব প্রদান করা হয়। ১৭৯৪ খ্রিষ্টাব্দে তিনি 'জাম-দ্ব্যাংস-স্মোন-লাম () নামক লামার সাথে চিং সম্রাট চিয়ানলোংয়ের দর্শন করতে বেজিং যান। ১৭৯৮ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান পদে ও তারপরেই দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮০১ খ্রিষ্টাব্দে তিনি দ্গা'-ল্দান বৌদ্ধবিহারের পঁয়ষট্টিতম প্রধানের দায়িত্ব লাভ করেন এবং সাত বছর এই পদে থাকেন।
  
  তথ্যসূত্র 
  
   
  
  বিষয়শ্রেণী:১৭৪৪-এ জন্ম
  বিষয়শ্রেণী:১৮০৭-এ মৃত্যু
  বিষয়শ্রেণী:গানদেন ত্রিপা
title: দ্গে-'দুন-ত্শুল-খ্রিম্স